伊斯蘭教喺公元7世紀由阿拉伯人穆罕默德喺麥加創立，不過最初就唔係好多人信，而且有啲反對嘅麥加貴族重對信伊斯蘭教嘅人迫害，之後穆罕默德就帶住啲信徒去到麥地那，成立咗一個宗教社團叫做「烏瑪」，經歷過同其他部族嘅長久鬥爭之後，喺630年佢終於進佔麥加，同時將麥加定為聖地，而阿拉伯半島其他部族亦相繼投靠同歸信，越嚟越多人開始承認穆罕默德政權同佢嘅先知地位之後，到632年穆罕默德死嗰陣，成個阿拉伯半島已經變咗做伊斯蘭教嘅世界。